armvectores/hy_wikipedia_2023 huggingface dataset:
Գանգուբայ Հանգալ

Գանգուբայ Հանգալ (կաննադա՝ ಗಂಗೂಬಾಯಿ ಹಾನಗಲ್, մարտի 5, 1913(1913-03-05), Հանգալ, Դհավադ, Բոմբեյի նախագահություն, Բրիտանական Հնդկաստան, Բրիտանական կայսրություն - հուլիսի 21, 2009(2009-07-21), Հուբլի, Դհավադ, Belgaum division, Կառնատակա, Հնդկաստան), խայալ ոճի հնդիկ երգչուհի էր, Հյուսիսային Հնդկաստանի դասական երաժշտության ներկայացուցիչ։ Նրա ձայնը աչքի էր ընկնում իր ազդեցիկությամբ, խորությամբ և հզորությամբ։


== Կենսագրություն ==
Գանգուբայ Հանգալը ծնվել է Հյուսիսային Հնդկաստանի Կարնատակա գավառի Դհարվադ քաղաքում։ Ստացել է միայն տարրական կրթություն։ Նրա ծնողները ձկնորսներ էին։ Գանգուբայի երաժշտական կյանքում մեծ դեր է խաղում մայրը՝ Ամբան՝ համառորեն պնդելով, որ դուստրը երաժշտական կրթություն ստանա։
16 տարեկանում Հանգալն ամուսնանում է Գուրուրաո Քաուլգիի հետ։ Ունենում են երկու որդի՝ Նարայան Ռաոն և Բաբու Ռաուն, և մեկ դուստր Կրիշնանն, որը վախճանվում է 2004 թ քաղցկեղից 75 տարեկան հասակում։
Մինչև իսկ զառամյալ հասակում Հանգալը աչքի է ընկել ամուր առողջությամբ, սուր լսողությամբ ու տեսողությամբ, հանդես է եկել համերգներով մինչև 2006 թ։
Գանգուբայի Հանգալը մահացել է 2009 թ՝ 97 տարեկան հասակում։


== Կարծիքներ ==
«Նա պատկանում է մի ավանդույթի, որն այլևս գոյություն չունի։ Նա, թերևս, իր ավանդույթի վերջին մոհիկանն է։ Նրա երգեցողությունը խստորեն հետևում է անհրաժեշտ կանոններին։ Նա Ռագան (դասական հնդկական երաժշտության մելոդիկ հիմնական կառուցվածք) օգտագործում է այնպես խնայողաբար ու զգուշությամբ, որ ներգործող տպավորությունը մարդու մոտ մնում է օրեր շարունակ։ (Երաժշտական քննադատ Ռագհավա Մենոնի խոսքերը Գանգուբայի Հանգալի մասին վերջինիս ծննդյան 75- ամյակի առթիվ կազմակերպված հարցազրույցի ժամանակ Ջյոտի Մալհոտրայի հետ «Ինդիան Էսպրես» (անգլ. Indian Express) թերթում։ Փետրվարի 7, 1988 թ)
Վինայ Մուդգալ, «Գանդհառվա Մահավիդյալայաս» համահնդկական երաժշտական դպրոցների ցանցի տնօրեն.
«Գանգուբայի արվեստը մնայուն է նաև այն պատճառով, որ նա երբեք կոմպրոմիսների չի գնացել։ Այն ժամանակ ոչ մի կին չէր համարձակվում բեմ դուրս գալ, և Գանգուբայը արժանի է մեծ գովասանքի նաև այն բանի համար, որ համարձակություն ունեցավ հաղթահարել այդ անջրպետը։ Արդեն 50 տարի է, ինչ նա ելույթներով հանդես է գալիս»։


== Աղբյուրներ ==


== Արտաքին հղումներ ==
Գանգուբայ Հանգալի մանրամասն կենսագրությունը (անգլ.)
Հանգալը նշում է իր 94 ամյակը (անգլ.) Archived 2011-09-28 at the Wayback Machine.
Սեդրակ Թևոնյան

Սեդրակ Թևոնյան, Հայաստանի Հանրապետության Ազգային Ժողովի 7-րդ գումարման պատգամավոր ։ Տարածքային կառավարման, տեղական ինքնակառավարման, գյուղատնտեսության և բնապահպանության հարցերի մշտական հանձնաժողովի անդամ։ ՀՀ ԱԺ 8-րդ գումարման պատգամավոր, «Քաղաքացիական պայմանագիր» խմբակցության անդամ, ֆինանսավարկային և բյուջետային հարցերի մշտական հանձնաժողովի անդամ։ 2022 թվականի հունվարի 13-ից` ՀՀ Արարատի մարզպետ։


== Կենսագրություն ==
Սեդրակ Թևոնյանը ծնվել է 1990 թվականի փետրվարի 16-ին Արարատի մարզի Արալեզ գյուղում։
Միչև 2011 թվականը սովորել է Հայաստանի պետական ագրարային համալսարանի խմորման արտադրությունների տեխնոլոգիա և գինեգործություն ֆակուլտետում, ապա ստանալով տեխնիկայի և տեխնոլոգիայի բակալավրի աստիճան «խմորման արտադրությունների տեխնոլոգիա և գինեգործություն» մասնագիտությամբ։
2011 թվականից զբաղվում է ընտանեկան ձեռնարկատիրությամբ խաղողագործության և այգեգործության ոլորտում։


== Քաղաքական գործունեություն ==
Սեդրակ Թևոնյանը 2018 թվականի դեկտեմբերի 9-ին թիվ 5 ընտրատարածքի տարածքային ընտրական ցոցակով ընտրվել է Ազգային ժողովի պատգամավոր «Իմ քայլը» կուսակցությունների դաշինքի կազմում։
2021 թվականի օգոստոսի 2-ից մինչև 2022 թվականի հունվարի 11-ը ՀՀ ԱԺ 8-րդ գումարման պատգամավոր, «Քաղաքացիական պայմանագիր» խմբակցության անդամ։ ԱԺ ֆինանսավարկային և բյուջետային հարցերի մշտական հանձնաժողովի անդամ։
2022 թվականի հունվարի 13-ին նշանակվել է ՀՀ Արարատի մարզպետ։


== Ընտանիք ==
Սեդրակ Թևոնյան ամուսնացած է և ունի մեկ զավակ։


== Ծանոթագրություններ ==
Թբիլիսիի Սուրբ Նշան Սուրբ Նիկողայոս եկեղեցի (գիրք)

Թբիլիսիի Սուրբ Նշան Սուրբ Նիկողայոս եկեղեցի (անգլ.՝ Sourb Nshan Sourb Nikoghayosi Church, Tbilisi, ռուս.՝ Церковь сурб Ншан сурб Никогайоса (Светой Николая) города Тбилиси), Հայկական ճարտարապետությունն ուսումնասիրող հիմնադրամի կողմից 2012 թվականին հրատարակված «Վավերագրեր հայ ճարտարապետության» շարքի թվով 1-ին գիրքը։ Այն հեղինակել է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Գիրքը ներկայացնում է Թբիլիսի քաղաքի հայկական նշանավոր հուշարձաններից մեկի՝ Սուրբ Նշան եկեղեցու պատմությունը։ Աշխատությունում քննության է ենթարկված մատենագրական և վիմագրական (այդ թվում` նորահայտ) փաստերը, որոնց հիման վրա հեղինակը հաստատում է եկեղեցու հայկական լինելը։ Ներկայացված են նաև պատմական և ժամանակակից լուսանկարներ։ Աշխատության հրատարակմանը նպաստել են Արթուր և Լիլի Սերեդյանները։
Աշխատության հեղինակ Սամվել Կարապետյանի կարծիքով «Թբիլիսիի Սուրբ Նշան Սուրբ Նիկողայոս եկեղեցի» գրքի հրատարակմամբ ապացուցել է, որ Թբիլիսի քաղաքում գտնվող Սուրբ Նշան եկեղեցին հանդիսանում է հայկական։


== Տես նաև ==
Սուրբ Նշան եկեղեցի (Թբիլիսի)
Հայկական ճարտարապետությունն ուսումնասիրող հիմնադրամ
Սամվել Կարապետյան


== Ծանոթագրություններ ==
Kiss (երգ)

«Kiss» («Համբույր»), Փրինսի ու նրա The Revolution խմբի երգը Parade ալլբոմից, թողարկվել է որպես սինգլ 1986 թվականին։ Արժանացել է «Գրեմմի» մրցանակի։
2004 թվականին Rolling Stone ամսագիրը Փրինսի և The Revolution խմբի կատարմամբ «Kiss» երգը տեղադրել է իր կազմած «Բոլոր ժամանակների 500 մեծագույն երգերի» ցանկի 461-րդ հորիզոնականում։ 2011 թվականի ցանկում երգը գտնվում է 464-րդ հորիզոնականում։
2016 թվականի ապրիլին՝ երգչի մահվանից կարճ ժամանակ անց, անգլիալեզու Rolling Stone ամսագրի վեբ-կայքի ընթերցողները (այնտեղ անցկացված հարցման արդյունքներով) երգը տեղադրել են Փրինսի լավագույն երգերի ցանկի 7-րդ հորիզոնականում։


== Երգացանկ ==
7-inch single

"Kiss" – 3:46
"♥ or $" – 3:5712-inch single

"Kiss" (extended version) – 7:16
"♥ or $" (extended version) – 6:50CD single

"Kiss" (extended version) – 7:16
"Girls & Boys" – 5:30
"Under the Cherry Moon" – 2:57Digital download

"Kiss" (Daft Punk Remix) — 4:49


== Charts and certifications ==


== Ծանոթագրություններ ==
(5685) Սանենոբուֆուկուի

(5685) Սանենոբուֆուկուի (անգլ.՝ Sanenobufukui), աստերոիդ աստերոիդների հիմնական գոտում։ Հայտնաբերվել է 1990 թվականի դեկտեմբերի 8-ին Տոշիրո Նոմուրայի և Կոյո Կավանիշիի կողմից Մինամի-Օդայում։
Միջին հեռավորությունը Արեգակից կազմում է 2,798935 ա. մ., առավելագույնը մոտենում է 2,537 ա. մ. հեռավորության վրա և հեռանում 3,0609 ա. մ.։ Արեգակի շուրջ մեկ ամբողջական պտույտ է կատարում 1710,36 երկրային օրվա ընթացքում, իր ուղեծրով շարժվելով միջինում 0,210482 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,72° անկյուն։
Սանենոբուֆուկուի աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5685) Սանենոբուֆուկուի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զելեցինո

Զելեցինո (ռուս.՝ Зелецино), գյուղ Ռուսաստանի, Նիժնի Նովգորոդի մարզի Կստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեսչանո-Լոբովո

Պեսչանո-Լոբովո (ռուս.՝ Песчано-Лобово, բաշկիրերեն՝ Песчано-Лабау), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերգինե Արծրունի

Վիքիպեդիայում կան հոդվածներ  Արծրունի ազգանունով այլ մարդկանց մասին:Վերգինե Բագրատի Արծրունի  (1884, Թիֆլիս, Ռուսական կայսրություն - մարտի 7, 1966(1966-03-07), Լենինգրադ, ՌԽՖՍՀ, ԽՍՀՄ), հայ երգչուհի (դրամատիկական սոպրանո), մանկավարժ։


== Կենսագրություն ==
Երաժշտական կրթությունն ստացել է Պետերբուրգում։ 1908-1911 թվականներին համերգներ է տվել Պետերբուրգում, Սարատովում, Սամարայում։ 1911-1914 թվականներին կատարելագործվել է Փարիզում և Ցյուրիխում։ 1914 թվականին Ցյուրիխի օպերային թատրոնում կատարել է Բրունհիլդայի դերերգը (Վագների «Վալկիրիա»)։ 1914-1916 թվականներին համերգներ է տվել Փարիզում, Ցյուրիխում։ 1916-1922 թվականներին Պետերբուրգի, Սարատովի, Թիֆլիսի օպերային թատրոններում հանդես է եկել Տոսկայի (Պուչչինիի «Տոսկա»), Ռախիլի (Հալևիի «Կարդինալի դուստրը»), Աիդայի (Վերդիի «Աիդա»), Բրունհիլդայի դերերգերով։ 1922 թվականից անցել է մանկավարժական աշխատանքի (Լենինգրադ), մենահամերգներով պրոպագանդել հայ կոմպոզիտորների ստեղծագործությունները, տպագրել է վոկալ արվեստի տեսության հարցերին նվիրված հոդվածներ։ 1942-1946 թվականներին դասավանդել է Երևանի կոնսերվատորիայում և երաժշտական ուսումնարանում, 1948-1954 թվականներին՝ Լենինգրադի թատերական ինստիտուտում։


== Ծանոթագրություններ ==
Յուլիյամպոլսկոե

Յուլիյամպոլսկոե (ուկրաիներեն՝ Юліямпільське), ավան Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Յուլիյամպոլսկոե ավանում բնակվում էր 56 մարդ։ Բնակավայրը զբաղեցնում է 0,025 կմ² տարածք։ Բնակչության խտությունը կազմում էր 2240 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սեն Ժան սյուր Ռեսուզ

Սեն Ժան սյուր Ռեսուզ (ֆր.՝ Saint-Jean-sur-Reyssouze), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Սեն Տրիվե դե կուրտ կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01364։


== Աշխարհագրություն ==
Կոմունան Փարիզ քաղաքից գտնվում է 350 կմ հարավ-արևելք, դեպի հյուսիս՝ Լիոն քաղաք, 75 կմ է և 25 կմ հյուսիս-արևմուտք Բուրկ ան Բրեսից։
Կոմունայի հյուսիսային մասում հոսում է Ռեսուզ գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 744 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 469 մարդկանցից 340-ը տնտեսապես ակտիվ են եղել, 129-ը `պասիվ (ակտիվության ցուցանիշը` 72,5% է, 1999 թվականին՝ 72,9%)։ 340 ակտիվ բնակիչներից աշխատել են 307-ը (178 տղամարդ, 129 կին), գործազուրկ է եղել 33 մարդ (16 տղամարդ և 17 կին)։ 129 պասիվներից 35 հոգի եղել են աշակերտ կամ ուսանող, 58-ը՝ թոշակառու, 36 պասիվ են եղել այլ պատճառներով։


== Տեսարժան վայրեր ==
Ռոմանական եկեղեցի (XI դար)։


== Ծանոթագրություններ ==


== Արտաքին հղումներ ==
«Սեն Ժան սյուր Ռեսուզ» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-06-01 
«Սեն Ժան սյուր Ռեսուզ» (ֆրանսերեն)։ cassini.ehess.fr։ Վերցված է 2014-06-01
Հանսվուրստ

Հանսվուրստ (գերմ.՝ Hanswurst, բառացի՝ Հանս-երշիկ), գերմանական ժողովրդական թատրոնի կատակերգական գործող անձ։ Ի հայտ է եկել 16-րդ դարի ֆաստնախտշպիլներում 17-րդ դարում Պիկելհարինգի (աղ դրած հարինգ՝ ծովատառեխ) հետ եղել է կատակերգական ինտերմեդիաների գլխավոր հերոսը։ Պարզամիտ, ռամիկ, խորամանկ, զվարթ, կռվարար, վախկոտ ու որկրամոլ հանսվուրստը հանդիսատեսներին զվարճացրել է ֆարսային կատակներով ու հնարամիտ արարքներով։ Գոյություն են ունեցել հանսվուրստի գերմանական և ավստրիական (դերասան Յոզեֆ Անտոն Ստրանիցկու ստեղծած) տարբերակներ։ 18-րդ դարի վերջին հանսվուրստը տեղը զիջել է վոդևիլների և զինգշպիլների կատակերգական պերսոնաժներին։
Միհրան Քրաջյան

Միհրան Համբարձումի Քրաջյան (1889, Վան, Վանի վիլայեթ, Օսմանյան կայսրություն - մարտի 16, 1986(1986-03-16), Երևան, Հայկական ԽՍՀ, ԽՍՀՄ), հայ գրականագետ, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Արևմտյան Հայաստանի Վան քաղաքում։ Միջնակարգ կրթությունն ստացել է ծննդավայրում։ 1912-1915 թվականներին ուսուցչություն է արել Վարագա վանքում։ 1915 թվականին գաղթել է Երևան և մինչև 1925 թվականը շարունակել մանկավարժական աշխատանքը։ Ապա փոխադրվել է Թիֆլիս։ 1942 թվականին ավարտել է Թբիլիսիի պետական համալսարանի բանասիրական ֆակուլտետը։ Երկար տարիներ ապրել է Թբիլիսիում։ 1966 թվականից բնակվել է Երևանում։ Մահացել է Երևանում, 97 տարեկան հասակում։


== Մ. Քրաջյանի երկերի մատենագրություն ==
Ժամանակակից հայ հեղինակներ, Ծերուն Թորգոմյան (քննադատական փորձ), Թիֆլիս, 1927, 84 էջ։


== Ծանոթագրություններ ==
Մատաձմեն

Մատաձմեն, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
1880-ական թվականներին ուներ 15 տուն հայ բնակիչ։
Մատաձմենից ոչ հեռու գտնվում էր Սկավառակ կամ Սպարկերտի Շիրինց Ս. Գևորգ հոյակերպ հայկական վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Nessus

Nessus, ծրագիրը, որը կատարում է տեղեկատվական համակարգի ավտոմատ որոնում, որի նպատակը համակարգում խոցելի տեղերի հայտնաբերումն է։ Այն ունակ է հայտնաբերել ավելի հաճախ հանդիպող խոցելիությունների տեսակները․ 

Այն ստուգում է ծառայություններում կամ դոմենում առկա խոցելիությունը
Կարագվորումներում առկա կարգավորումները
Դատարկ կամ հեշտ գաղտնաբառերի մասին հայտնումը։Ծրագիրը ունի սպառող-սերվերի ճարտարապետություն, որը ընդյալնում է որոնման հնարավորությունները։ Համաձայն անց կացված փորձարկումերի, nessus-ը օգտագործում է 17% պատասխանատուների կողմից։


== Օգտագործում ==
Ամենից հաճախ օգտագործվում է պորտերի սկանավորման և նրանց կողմից օգատգործվող սերվիսները պարզելու համար։ Ինչպես նաև օգտագործվում է սերվերի վրա խոցելի տեղերի հայտնաբերման համար։ Խոցելիության որոնման համար օգտագործվում է հատուկ հավելվածները, որոնք գրված են NASL լեզվով։
Խոցելիության բազան թարմացվում է ամեն շաբաթ, սակայն վճարով տարբերակով աշխատող բաժանորդների համար դրանք կարելի է ներբեռնել նոր հավելվածներ ավելի վաղ։


== Պատմություն ==
Nessus նախագիծը հիմնվել է 1998 թվականին։ Սկզբանական տարբերակը ուներ բաց ներքին կոդ։ 2005 թվականի հոկտեմբերին Tenable Network Security ընկերությունը որոշեց փակել ծրագրի ներքին կոդը դարձնելով այն վճարովի։


== Ծանոթագրություններ ==


== Արտաքին հղումներ ==
Պաշտանական կայք Nessus (անգլ.)
Tenable Network Security կայք(անգլ.)
Nessus-ի պաշտոնական բլոգ(անգլ.)
1720

1720 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1720 թվականն է, 
XVIII դարի 20-րդ տարին։


== Դեպքեր ==
Փետրվարի 11՝ Պրուսիան խզում է միությունը Ռուսաստանի հետ և պայմանագիր է կնքում Շվեդիայի հետ։
Չինական զորքերը գրավում են Լհասան և իրենց են ենթարկում Տիբեթը։
Ապրիլ՝ Անգլիայում «Հարավային Ծովերի Ընկերության» կործանումը։


== Գիտություն ==
Էդմունդ Հեյլին նշանակվում է Անգլիայի «Թագավորական աստղագետ»։


== Ծնունդներ ==
Փետրվարի 8՝ Սաքուրամաչի, Ճապոնիայի կայսր (մ. 1750)
Մայիսի 11՝ բարոն Մյունխհաուզեն, գերմանացի սպա և ճանապարհորդ Karl Friedrich Hieronymus Freiherr von Münchhausen (մ. 1797)
Հոկտեմբերի 4՝ Ջովանի Բաթիստա Փիրանեզե Giovanni Battista Piranesi, իտալացի նկարիչ (մ. 1778)
Դեկտեմբերի 13՝ Կարլո Գոցցի, իտալացի դրամատուրգ
Դեկտեմբերի 24՝ Աննա Մարիա Վալբուրգա Մոցարտ Anna Maria Mozart (մ. 1778), Վոլֆգանգ Ամադեուս Մոցարտի մայրը;
Դեկտեմբերի 31՝ Չարլզ Սթյուարթ Charles Edward Stuart, Բրիտանական գահի հավակնորդ (մ. 1788)
Հերակլ II, վրաց զորավար և թագավոր։


== Մահեր ==
Նիկոլայ Թորոսովիչ

Նիկոլայ Թորոսովիչ (լեհ.՝ Mikołaj Torosowicz, 1605, Լվով, Լվովյան հող, Ruthenian Voivodeship, Մալոպոլյան պրովինցիա, Լեհական թագավորության թագ, Ռեչ Պոսպոլիտա - հոկտեմբերի 24, 1681(1681-10-24), Լվով, Լվովյան հող, Ruthenian Voivodeship, Մալոպոլյան պրովինցիա, Լեհական թագավորության թագ, Ռեչ Պոսպոլիտա), Լվովի հայկական կրոնական համայնքի արքեպիսկոպոս, 1630 թվականին ունիա է կնքել Հռոմի եկեղեցական գահակալության հետ։


== Կենսագրություն ==
Ծնվել է Լվովի հարուստ հայ առևտրական Յակով Թորոսովիչի ընտանիքում։ Ձեռնադրվել է 1626 թվականին Ստամբուլում, հաջորդ տարի դարձել է Լվովի հայերի եպիսկոպոսը։ 1630 թվականին նա հռչակեց Հռոմի հետ ունիայի մասին, 1930 թվականի հոկտեմբերի 24-ին կարմելիտների տաճարում կայացած արարողության ժամանակ ճանաչեց կաթոլիկական հավատը։ Ունիան հաստատվեց Հռոմի կողմից նույն թվականի նոյեմբերի 8-ին։
1635 թվականին Թորոսովիչը մեկ անգամ ևս Հռոմի պապ Ուրբան VIII-ի առջև կազմակերպեց կաթոլիկ հավատքի հավատարմության խոստովանություն և հռչակվեց արքեպիսկոպոս, Լեհաստանի, Մոլդովայի և Վալախիայի հայերի Լվովի ենթակայության միտրոպոլիտ։     
Նա տեատինցիների միաբանության Լվով հրավերի նախաձեռնողն  էր։
Մահացել է 1681 թվականի հոկտեմբերի 24-ին 76 տարեկան հասակում։
Լվովի հայկական կաթոլիկական թեմը գոյություն է ունեցել ավելի քան 300 տարի՝ մինչև 1954 թվականը, ընդհուպ մինչև նրա վերջին առաջնորդի Դիոնիսի Կաետանովիչի մահը խորհրդային համակենտրոնացման ճամբարում։


== Ծանոթագրություններ ==


== Գրականություն ==
Samuel Orgelbrand, ed. (1867). Encyklopedia Powszechna (1st edition) (in Polish) 25. pp. 388–390.
Sadok Barącz, Living of the famous Armenians in Poland, Lvov, 1856.


== Արտաքին հղումներ ==
Wolna encyklopedia Ormian w Polsce, Mikołaj Torosowicz
Կենսագրական տվյալների կաթոլիական նվիրապետության կայքում
Մորմ քաղցրադառնավուն

Մորմ քաղցրադառնավուն (լատ.՝ Solanum dulcamara), մորմազգիների ընտանիքի, մորմ ցեղի բույս։ 


== Նկարագրություն ==
Տերևաթափ թուփ է՝ 2,5-3 մ բարձրությամբ։ Բունը ներքևի մասում փայտացած է, 2-2,5 (երբեմն՝ մինչև 5) սմ տրամագծով, մագլցող, ծածկված մոխրագույն կեղևով։ Երիտասարդ ընձյուղների կեղևը օքրադեղնավուն է։ Ընձյուղները ծածկված են նոսր, հպված աղվամազով կամ համարյա մերկ են։ Տերևները ձվաձև են կամ ձգված ձվաձև, երկարավուն սրածայր, ոչ խոր սրտաձև կամ հատված կլորավուն, երբեմն սրտաձև հիմքով, վերին տերևները հիմքում ունեն 1 -3 զույգ բլթակներ, երբեմն ամբողջ տերևը եռաբաժան է, 4-1 0 (մինչև 1 2) սմ երկարությամբ, 2,5-6 սմ լայնությամբ, ամբողջաեզր, հազվադեպ կարճ աղվամազապատ կամ մերկ։
Տերևակոթուններն ունեն 1 -3 սմ երկարություն։ Ծաղիկները մանուշակագույն են, հազվադեպ սպիտակ կամ վարդագույն, 1,2-1,8 սմ տրամագծով։ Պսակը հնգաբաժան է, նեղ բաժիններով, հետ շրջված, հիմքում 2 կանաչ, սպիտակաերիզ բծերով։ Բաժակը 5 ատամնավոր է, ծաղկաբույլը խոնարհված հուրան է, կազմված 6-25 (երբեմն՝ 30) ծաղիկներից։ Հատապտուղը վառ կարմիր է, երբեմն՝ կանաչադեղնավուն, փայլուն, ձվաձև կամ սրածայր, 1 -1,5 սմ երկարությամբ, թունավոր է, պարունակում է բազմաթիվ կամ սակավաթիվ սերմեր, որոնք տափակ են, կլորաերիկամաձև։ Ծաղկում է հունիս-օգոստոս ամիսներին, պտուղները հասունանում են հուլիս-հոկտեմբերին։


== Տարածվածություն ==
Տարածված է Եվրոպայում և Հյուսիսային Աֆրիկայում։ Ունի մի շարք պարտիզային ձևեր, որոնք աչքի են ընկնում սպիտակ ծաղիկներով, խայտաբղետ կամ փետրաձև կտրտված տերևներով։ Մեր հանրապետությունում մշակվում է հիմնականում ցածրադիր և միջին լեռնային գոտում։ Երևանում բազմանում է ինքնացանով։


== Կիրառություն ==
Արժեքավոր դեկորատիվ փաթաթվող բույս է։ Հեշտությամբ է բազմանում սերմերով և կոճղարմատներով։ Արմատային համակարգը խիստ մակերեսային է, հողին թույլ է ամրացած։ Պահանջկոտ չէ աճման պայմանների նկատմամբ։ Բավականին ցրտադիմացկուն է և խոնավասեր։


== Ծանոթագրություններ ==
ՀՀ ԶՈՒ կանոնագրքեր

ՀՀ ԶՈՒ կանոնագրքեր, Հայաստանի Հանրապետության Զինված Ուժերի կանոնագրքեր չորս նորմատիվ իրավական փաստաթղթեր են, որոնք վավերացված են ՀՀ պաշտպանության նախարարի կողմից (բացառությամբ՝ շարային կանոնադրության)։


== Զինծառայողների իրավունքները և պարտականությունները ==
Զինծառայության զորակոչված քաղաքացիները կոչվում են հայրենիքի պաշտպաններ։ Նրանք առաջնորդվում են ՀՀ քաղաքացու համար սահմանված իրավունքներից և պարտականություններից։
Նրանց վրա տարածված են սահմանադրական իրավունքներ և մի շարք պարտականություններ։ Զինծառայողների պարտականությունները բխում են ՀՀ սահմանադրության օրենքներից և ԶՈՒ նորմատիվ իրավական փաստաթղթերից։
Ըստ կարգապահական կանոնագրքի և սահմանադրության օրենքների զինծառայողները իրավունք ունեն՝

զենք կրել և հավատարիմ մնալ կանոնագրքերի օրենքներին
առաջարկություններ ներկայացնել զինվորական ծառայության վերաբերյալ
բողոքարկել ապօրինի գործողությունների համար.Ըստ կարգապահական կանոնագրքի և սահմանադրության օրենքների զինծառայողները պարտավոր են՝

հավատարիմ մնալ զինվորական երդմանը
հավատարիմ մնալ Սահմանադրությանը
գերազանց տիրապետել ռազմարվեստի պատմությանը
վարպետորեն տիրապետել իրեն վստահված սպառազինությանը
լինել ազնիվ և կարգապահ
բարձր պահել զինվորական ընկերասիրությունը, զինվորական հարգանքի, վարքի և զինողջույնի կանոնները
պատվով կրել զինվորի կոչումը
բարձր պահել զորամասի պատիվը


== ՀՀ ԶՈՒ կանոնագրքեր ==
ՀՀ նորմատիվ իրավական ակտերը չորսն են
Ներքին ծառայության կանոնագիրք
Կայազորային և պահակային ծառայությունների կանոնագիրք
Կարգապահական կանոնագիրք
Շարային կանոնադրություն


=== Ներքին ծառայության կանոնագիրք ===
Ներքին ծառայության կանոնագիրքը սահմանում է՝

զինծառայողների իրավունքները և պարտականությունները
զինծառայողների ընկերասիրությունը և փոխհարաբերությունները
զորամասի և ստորաբաժանումների կարգուկանոնը
զինծառայողների հանգստին վերաբերվող հարցերը


== Ծանոթագրություններ ==
Սլոբոդսկի գյուղական խորհուրդ (այլ կիրառումներ)

Սլոբոդսկի գյուղական խորհուրդ եզրը կարող է վերաբերվել՝

Սլոբոդսկի գյուղական խորհուրդ (Սումսկայա մարզ)` գյուղական խորհուրդ Ուկրաինայի Սումիի մարզի Բուրինսկի շրջանում։
Սլոբոդսկի գյուղական խորհուրդ (Միրգորոդսկի շրջան)` գյուղական խորհուրդ Ուկրաինայի Պոլտավայի մարզի Միրգորոդսկի շրջանում։
Փաշանլու

Փաշանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1906-1908 թվականներին գյուղն ունեցել է 566 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մարյանովկա (գյուղ, Աուրգազինսկի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ռուս.՝ Марьяновка, բաշկիրերեն՝ Марьяновка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 259 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիվիան Ասեյի

Վիվիան Ասեյի (նոյեմբերի 20, 1993(1993-11-20), Mont-Saint-Aignan), ֆրանսիացի ֆուտբոլիստ, կիսապաշտպան, որը ներկայումս խաղում է Ֆրանսիայի կանանց ֆուտբոլի առաջնության (Կանանց դիվիզիոն 1) Բորդո կանանց ֆրանսիական ֆուտբոլային ակումբում։
Ասեյին իր կարիերան սկսել է US Quevilly սիրողական ակումբում։ Քանի որ ակումբը չուներ կանանց համար առանձին բաժին, նա խաղում էր հիմնականում տղաներից կազմված խառը թիմում։ Ավելի ուշ նա միացել է FC Rouen ֆուտբոլի սիրողական ակումբի կանանց բաժնին, որտեղ ընդհանուր 28 ելույթներում երիտասարդ ֆուտբոլիստուհին խփել է 23 գոլ։ Նա միացել է Մոնպելիե կանանց ֆուտբոլային ակումբին 2009-2010 մրցաշրջանի կեսերին 2010 թվականի հունվարին և այնտեղ խաղացել է մինչև 2016-2017 մրցաշրջանից առաջ Մառսելի Օլիմպիկ տեղափոխվելը։


== Անձնական կյանք ==
Ասեյին ծնվել է Ֆրանսիայում և ծագումով Գաբոնից է։


== Ծանոթագրություններ ==


== Արտաքին հղումներ ==
FFF profile Archived 2012-04-15 at the Wayback Machine.
Profile (Ֆրանսերեն) at Montpellier HSC
Player French football stats (Ֆրանսերեն) at footofeminin.fr
Վելիկովեսյոլոե

Վելիկովեսյոլոե (ուկրաիներեն՝ Великовеселе), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1792 թվականին։
2001 թվականի տվյալներով Վելիկովեսյոլոե գյուղում բնակվում էր 406 մարդ։ Բնակավայրը զբաղեցնում է 0,935 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլետա Բրասկի

Նիկոլետա  Բրասկի (իտալերեն՝ Nicoletta Braschi ապրիլի 19, 1960(1960-04-19), Չեզենա, Ֆորլի Չեզանա, Էմիլիա Ռոմանիա, Իտալիա), իտալացի դերասանուհի և պրոդյուսեր, հայտնի է նաև դերասանական աշխատանքով, ամուսնու՝ դերասան և ռեժիսոր Ռոբերտո Բենինյիի հետ։


== Կենսագրություն ==
Նիկոլետա Բրասկի սովորել է Հռոմի դրամատիկական արվեստի ակադեմիայում, ուսանողական տարիներին սովորելու ժամանակ ծանոթացել է ապագա ամուսնու՝ Ռոբերտո Բենինյիի հետ, 1980 թվականին։ 3 տարի անց  նրանց համատեղ ֆիլմը՝ «Դու անհանգստացնում ես ինձ» հայտնվեց էկրանին։ Հետո նա նկարահանվել է ամերիկացի կինոռեժիսոր և սցենարիստ Ջիմ Ջարմուշի  («Օրենքից դուրս» և «Խորհրդավոր գնացք»), Բեռնարդո  Բերտոլուչիի («Երկնքի հովանու տակ»), Մարկո Ֆեռերի «Ինչքան լավն են սպիտակ մարդիկ» ։


== Մրցանակներ ==
Իր կարիերիայի  ամենահաջողված ֆիլմի՝ «Կյանքը հիանալի է»-ի  համար նոմինացվել է ԱՄՆ-ի կինոդերասանների Գիլդիայի՝ լավագույն դերասանական կազմի համար։
«Պինդ ձու» ֆիլմի համար արժանացել Է «David di Donatello» (համարժեք է ամերիկական «Օսկարին»։
2002 թվականին եղել է Բեռլինի կինոփառատոնի ժյուրի կազմում։


== Ֆիլմագրություն ==


== Ծանոթագրություններ ==
Ուբորոկ (գյուղ, Սերեդինա-Բուդայի շրջան)

Ուբորոկ (ուկրաիներեն՝ Уборок), գյուղ Ուկրաինայի Սումիի մարզի Սերեդինա-Բուդայի շրջանում։
1988 թվականի տվյալներով Ուբորոկ գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոտովսկոե (գյուղ, Կոբելյակի շրջան)

Անվան այլ կիրառումների համար տե՛ս՝ ԿոտովսկոեԿոտովսկոե (ուկրաիներեն՝ Котовське), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Կոտովսկոե գյուղում բնակվում էր 359 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆիլիպ

Անվան այլ կիրառումների համար տե՛ս՝ Ֆիլիպ (այլ կիրառումներ)Ֆիլիպ (հին հունարեն՝ φιλέω «սիրում եմ» + ἵππος «ձի», բառացի՝ «ձիեր սիրող»), հունական ծագմամբ տղամարդու անուն։
Անվան հայերեն տարբերակներն են Փիլիպպոս կամ Փիղիպպոս, անգլերենում՝ Philip, իսպաներեն՝ Felipe, իտալերեն՝ Filippе, լատիներեն՝ Philippus, գերմաներեն՝ Philipp, ֆրանսերեն՝ Philippe։


== Ծանոթագրություններ ==
Սպասկոե (գյուղ, Տյոմկինսկի շրջան)

Անվան այլ կիրառումների համար տե՛ս՝ ՍպասկոեՍպասկոե (ռուս.՝ Спасское), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5918) 1991 NV3

(5918) 1991 NV3, աստերոիդ աստերոիդների հիմնական գոտում։ Հայտնաբերվել է 1991 թվականի հուլիսի 6-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,843215 ա. մ., առավելագույնը մոտենում է 2,5996 ա. մ. հեռավորության վրա և հեռանում 3,0868 ա. մ.։ Արեգակի շուրջ մեկ ամբողջական պտույտ է կատարում 1751,11 երկրային օրվա ընթացքում, իր ուղեծրով շարժվելով միջինում 0,205584 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5918) 1991 NV3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաղըրսու (գետ)

Բաղըրսու, գետ Հայկական լեռնաշխարհում, Կուր գետի ավազանում, Արդահանի օկրուգում։


== Ծանոթագրություններ ==
Քոթամ (այլ կիրառումներ)

Քոթամ, կարող է վերաբերել՝

Քոթամ - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում
Քոթամ - լեռ Գողթն գավառում, Գանձակ գյուղից 4 կմ հարավ, Քոթամ գյուղից 4 կմ արևելք
Փախիր կամ ամուսնացիր

Փախիր կամ ամուսնացիր, 2016 թվականին նկարահանած հայկական արկածային կինոկատակերգություն։


== Սյուժե ==

Ֆիլմի հերոսը՝ կենսուրախ ու փոքր-ինչ անլուրջ բնավորության տեր Աղասիկը, վարում է զբոսաշրջիկների կողմից սիրված, Երևանի ավտոմոբիլային գործարանի ինժեներ-կոնստրուկտոր Արշավիր Խոջոյանի՝ Աղասիկի հոր կողմից պատրաստված «Հրթիռ» («Ракета») մեքենան։ Աղասիկի կյանքը փոխվում է, երբ նրա մեքենան է նստում իր սեփական հարսանիքից փախչող հարսնացու Սաթենիկը։


== Մեջբերումներ ֆիլմի մասին ==


== Դերերում ==
Մկրտիչ Արզումանյան
Իվետա Մուկուչյան
Շողեր Գրիգորյան
Արմեն Քուշկյան
Տիգրան Գյուլումյան
Ալեքսանդր Արզումանյան
Արև Սանթրոսյան
Ալեքսանդր Արզումանյան


== Ծանոթագրություններ ==


== Արտաքին հղումներ ==
Փախիր կամ ամուսնացիր (2016) Archived 2017-10-25 at the Wayback Machine.
Ստեղնաշարային գործիքներ

Ստեղնաշարային երաժշտական գործիքներ, գործիքներ, որոնց ձայների արդյունահանումը կառավարվում է ստեղնաշարերի միջոցով։


== Ստեղնաշարային երաժշտական գործիքների տեսակներ ==
Ձայնի արտահանման մեթոդներից ստեղնաշարային երաժշտական գործիքները բաժանվում են հետևյալ խմբերի՝


=== Էլեկտրոմեխանիկական ===
(էլեկտրոնային դաշնամուր, ռոդես դաշնամուր)


=== Էլեկտրոնային ===
(սինթեզատոր, էլեկտրոնային երգեհոն)


=== Հոգևոր ===
Հոգևոր ստեղնաշարայիններ (երգեհոն և նրա տեսակները)
Փողային (ֆիսհարմոն, բայան, ակորդեոն, մելոդիկա)


=== Ստեղնաշարեր ===
Հարվածային ստեղնաշարայիններ (կլավիկորդ, դաշնամուր)
Կսմիթահարվող ստեղնաշարայիններ (կլավեսին և նրա տեսակները)


=== Ինքնահնչյուն հարվածային ստեղնաշարայիններ ===
Չելեստա


== Ստեղնաշարերի տեսակներ ==
Ստեղնաշարերըը կարող են լինել ստատիկ կամ դինամիկային։ Ստատիկ ստեղնաշարը որոշում է ստեղնաշարի դիրքը (սեղմված կամ չսեղմված), ձայնի ուժը որոշվում է այլ միջոցներով։ Դինամիկային ստեղնաշարը որոշում է սեղման ուժը՝ համապատասխանաբար փոխելով գործիքի ձայնի ուժը։
Երգեհոնը, ակորդեոնը, կլավեսինը և ֆիսհարմոնը ստատիկ են, իսկ դաշնամուրը, կլավիկորդը և չելեստան՝ դինամիկային են։ Էլեկտրոնային ստեղնաշարային գործիքների դեպքում երկու տարբերակներն էլ հնարավոր են։
Ստեղնաշարերը լինում են ձեռքերի համար, երգեհոնը և կլավեսինը կարող են մի քանի ստեղնաշար ունենալ, այդ դեպքում նրանց անվանում են «մանուալներ», ինչպես նաև լինում են ոտքերի համար ստեղնաշարեր՝ ոտնաստեղնաշարեր։


== Տես նաև ==
Երաժշտական գործիքներ
Դաշնամուր
Սիմֆոնիա


== Ծանոթագրություններ ==


== Արտաքին հղումներ ==
The general keyboard in the age of MIDI
Renaissance Keyboards on the Heilbrunn Timeline of Art History, The Metropolitan Museum of Art
The Pianofortes of Bartolomeo Cristofori on the Heilbrunn Timeline of Art History, The Metropolitan Museum of Art
Ռավասկլետո

Ռավասկլետո (իտալերեն՝ Ravascletto), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 585 մարդ 2008 թվականի մարդահամարի տվյալների, բնակչության խտություն՝ 25 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 33020։ Հեռախոսային կոդ՝ 0433։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0433 66009


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աքիս

Աքիս (լատ.՝ Mustela nivalis), ձմուկ, կզաքիսների ընտանիքի գիշատիչ կաթնասուն կենդանի։ Հայաստանում տարածված է բոլոր մարզերում։ Հիմնականում ապրելու տեղ չունի։ Բազմացման շրջանում զբաղեցնում է ծառերի փչակները, քարակույտերի ճեղքերը կամ այլ կենդանիների հին բները։
Հայաստանում գիշատիչ կենդանիներից ամենափոքրն է։


== Արտաքին կառուցվածք ==
Մարմինը բարակ է, երկարությունը՝ 13-28 սմ, պոչինը՝ 1, 3-4 սմ, կենդանի զանգվածը՝ 40-100 գ՚. Դունչը, ոտքերը և պոչը կարճ են։ Ականջները կլորավուն են՝ ծածկված կարճ մազերով։ Ունի սուր ճանկեր։ Մորթին խիտ ու կարճ մազերով է, ամռանը՝ մուգ դարչնագույն, ձմռանը՝ հիմնականում սպիտակ (ոմանց մոտ սպիտակ գույնը նկատվում է միայն մարմնի կողքերին)։


== Սննդառություն ==
Բացարձակ մսակեր է, սնվում է առավելապես մանր կրծողներով, որսում է նաև հավեր և այլ թռչուններ (գերադասում է որսված կենդանու ուղեղը և թարմ միսը)։


== Բազմացում և զարգացում ==
Ունենում է 3-9 (երբեմն՝ 12) ձագ։


== Տնտեսական նշանակություն ==
Օգտակար է. ոչնչացնում է մեծ քանակությամբ կրծողներ։
Մորթին սակավարժեք է։ Գրանցված է ՀՀ Կարմիր գրքում։
Միք Ֆոուլի

Մայքլ Ֆրենսիս (Միք) Ֆոուլի ավագ (անգլ.՝ Michael Francis "Mick" Foley Sr., հունիսի 7, 1965(1965-06-07), Բլումինգտոն, Ինդիանա, ԱՄՆ), ամերիկացի կիսաակտիվ պրոֆեսիոնալ ըմբշամարտիկ (ռեստլեր), գրող, կատակերգու, հաղորդավար, ակտիվիստ, դերասան և հնչյունավորող, WWE փառքի սրահի անդամ (2013), Պրոֆեսիոնալ ըմբշամարտի փառքի սրահի Ֆրենք Գոթչի անվան մրցանակի դափնեկիր (2010)։
Առավել հայտնի է ամերիկյան «World Wrestling Federation» (WWF, այժմ՝ WWE), «World Championship Wrestling» (WCW), «Extreme Championship Wrestling» (ECW), «Total Nonstop Action Wrestling» (TNA), «National Wrestling Alliance» (NWA), ինչպես նաև բազմաթիվ ճապոնական ռեստլինգ-կազմերպություններում ունեցած ելույթներով։ Ռինգում հանդես է եկել ինչպես իրական անվամբ, այնպես էլ մի շարք տարբեր կերպարներով, որոնցից առավել հիշվողներն են Կակտուս Ջեքը, Դյուդ Լավը և Մենքայնդը։
Մարզական կարիերայում չորս անգամ ճանաչվել է աշխարհի չեմպիոն, ընդ որում՝ երեք անգամ նվաճել է WWF/E և մեկ անգամ՝ TNA աշխարհի ծանրքաշային տիտղոսները։ Աշխարհի ծանրքաշային գոտիներից զատ, 11 անգամ հռչակվել է թիմային վարկածով չեմպիոն (ութ անգամ WWF, երկու անգամ ECW աշխարհի և մեկ անգամ՝ WCW աշխարհի թիմային չեմպիոն), 1 անգամ նվաճել TNA լեգենդների, և մեկ անգամ՝ WWF հարդքոր տիտղոսները։ Տիտղոսային նվաճումներից զատ հայտնի է նաև «Հարդքորի լեգենդ» պատվանունով։
Եղել է հարդքոր ռեստլինգի կարկառուն ներկայացուցիչներից՝ ողջ կարիերայի ընթացքում հանդես գալով խիստ վտանգավոր մենամարտերում, ինչի հետևանքով բազմաթիվ առիթներով կոտրել է քիթը, ծնոտը, ուսը, դաստակը, զրկվել առջևի չորս ատամներից, ստացել երկրորդ և երրորդ աստիճանի մարմնական այրվածքներ և նույնիսկ զրկվել աջ ականջի 2/3-ից։
Հրատարակել է 4 հուշագրական, 4 մանկական և 2 ժամանակակից գեղարվեստական գիրք։ Հեղինակած ստեղծագործությունները մի քանի անգամ հայտնվել են «Նյու Յորք Թայմսի» բեստսելլերների ցանկում։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը WWE.com կայքում(անգլ.)
Էջը IMDb կայքում(անգլ.)
Ռիչարդ Թեյլոր

Ռիչարդ Էդվարդ Թեյլոր (անգլ.՝ Richard Edward Taylor, նոյեմբերի 2, 1929(1929-11-02)[…], Մեդիսին Հաթ, Ալբերտա, Կանադա - փետրվարի 22, 2018(2018-02-22), Սթենֆորդ, Կալիֆորնիա, Սանտա Կլարա շրջան, Կալիֆոռնիա, ԱՄՆ), ամերիկացի ֆիզիկոս, աշխատել է Սթենֆորդի համալսարանում։ 1990 թվականի Ֆիզիկայի Նոբելյան մրցանակի դափնեկիր, մրցանակը ստացել է Ջերոմ Ֆրիդմանի և Հենրի Քենդալի հետ համատեղ, «էլեկտրոնների պրոտոնների և կապված նեյտրոնների վրա խորը ոչառաձգական ցրման հեղափոխական հետազոտությունների համար, որոնք էական կարևորություն ունեն մասնիկների ֆիզիկայում քվարկային մոդելի մշակման համար»։


== Վաղ կյանք ==
Թեյլորը ստացել է իր բակալավրի (1950) և մագիստրոսի (1952) աստիճանները Կանադայի Ալբերտայի համալսարանում։ Նոր ամուսնացած լինելով դիմել է Սթենֆորդի համալսարանին դոկտորական հետազոտությունները կատարելու համար, որտեղ նա սկսել է աշխատել Բարձր էներգիայի ֆիզիկայի լաբորատորիայում։ Նրա դոկտորական թեզը հիմնված է եղել փորձի վրա, որը նախատեսում էր պիոնների հետազոտություններ օգտագործելով բևեռացված գամմա ճառագայթները։


== Հետազոտություններ ==
Երեք տարի աշխատելով École Normale Supérieure Փարիզում և մեկ տարի Քալիֆոռնիայի Լոուրենս Բերքլիի լաբորատորիայում, Թեյլորը վերադարձավ Սթենֆորդ։ Այդ ժամանակ սկսվում էր Սթենֆորդի գծային արագացուցիչի կենտրոնի շինարարությունը (այժմ SLAC National Accelerator Laboratory): Համատեղ Կալիֆոռնիայի տեխնոլոգիական ինստիտուտի և Մասաչուսեթսի տեխնոլոգիական ինստիտուտի գիտնականների հետ Թեյլորը զբաղվում էր հատուկ սարքավորումների նախագծմամբ և կառուցմամբ, և ներգրավված է եղել բազմաթիվ փորձերի իրականացման մեջ։
1971 թվականին Թեյլորին շնորհվեց Գուգենհայմի կրթաթոշակ, որի շնորհիվ նա կարողացավ անցկացնել մեկ տարի ՑԵՌՆ-ում։
1960-ականներին և 1970-ականների սկզբում Սթենֆորդի գծային արագացուցիչի կենտրոնում կատարվող փորձերի ընթացքում նաև կատարվում էին պրոտոններից, դեյտերոններից և ավելի ծանր ատոմների միջուկներից բարձր էներգիայի էլեկտրոնների ճառագայթների ցրման փորձեր։ Ցածր էներգիաների դեպքում արդեն իսկ ապացուցված էր, որ էլեկտրոնները ցրվում էին միայն ցածր անկյունների տակ, ինչը ապացուցում էր այն գաղափարը, որ միջուկները չունեն ներքին կառուցվածք։ Այնուամենայնիվ, SLAC-MIT փորձերը ցույց տվեցին, որ բարձր էներգիայով էլեկտրոնները կարող են ցրվել նաև բարձր անկյունների տակ, որոշ էներգիայի կորուստով։ Այս խորը ոչառաձգական ցրման արդյունքները հանդիսացան առաջին փորձնական ապացույցները այն բանի, որ պրոտոնները և նեյտրոնները կազմված են մասնիկներից, որոնք ավելի ուշ անվանվեցին U և d քվարկեր, և կանխատեսվել էին ավելի վաղ տեսական վարկածներով։ Այս փորձերը նաև ներկայացրեցին գլյուոնների գոյության առաջին ապացույցները։ Թեյլորը, Ֆրիդմանը և Քենդալը այս աշխատանքի համար ստացան Նոբելյան մրցանակ 1990 թվականին։


== Մահ ==
Թեյլորը մահացավ իր Սթենֆորդի համալսարանի մոտ գտնվող տանը 2018 թվականի փետրվարի 22-ին, 88 տարեկան հասակում։


== Պարգևատրումներ ==


== Ծանոթագրություններ ==


== Արտաքին հղումներ ==
Տեղեկություններ Նոբելյան կոմիտեի կայքում (անգլ.)
Ռ. Է. Թեյլոր. «Խորը ոչառաձգական ցրում. Վաղ տարիներ». Նոբելյան դասախոսություն // «Ֆիզիկական գիտությունների հաջողություններ», հատոր 161, թողարկում 12, դեկտեմբեր 1991
Նաուշկի

Նաուշկի (ռուս.՝ Наушки), քաղաքատիպ ավան Ռուսաստանի Բուրյաթիա հանրապետության Կյախտինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3913 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրադ դ'Օբրակ

Պրադ դ'Օբրակ (ֆր.՝ Prades-d'Aubrac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 419 մարդ, բնակչության խտությունը` 8.98 մարդ/կմ²։ Բնակավայրը զբաղեցնում է 46.64 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 160 կմ հյուսիս-արևելք, Ռոդեզ քաղաքից` 36 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 244 աշխատունակ (15-64 տարեկան)  բնակիչ, որոնցից ակտիվ էին 166-ը, իսկ ոչ ակտիվները` 78։ Ակտիվության ցուցանիշը կազմում է 68,0 %։ 166 աշխատունակ մարդկանցից աշխատել է 156 անձ (98 տղամարդ և 58 կին)։ Գործազուրկ են եղել 10 անձ (5 տղամարդ և 5 կին)։ 78 անաշխատունակներից 14-ը եղել են աշակերտներ կամ ուսանողներ, 40-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աննա դը Ֆուա

Աննա դը Ֆուա, Աննա դե Կանդալ (չեխ․՝ Anna z Foix a Candale, հունգ.՝ Candale-i Anna, բասկ.՝ Ana Kandalakoa, օքս.՝ Ana de Fois, ֆր.՝ Anne de Foix, 1484, Ֆուա - հուլիսի 26, 1506, Բուդա, Հունգարիայի թագավորություն), Հունգարիայի թագուհի ( թագադրվել է 29 սեպտեմբերի 1502 թ․ Սեկեշֆեհերվար քաղաքում)  և 1502 թվականի սեպտեմբերի 29-ից նաև Չեխիայի թագուհի։


== Կենսագրություն ==
Աննան ծնվել է 1484 թվականին, Ֆուա կոմսության կրտսեր ներկայացուցիչ՝ Գաստոն II դը Ֆուայի և Եկատերինա դը Ֆուայի։ Մորական կողմից նա  Գաստոն IV դը Ֆուայի  և թագուհի Էլեոնորա Նավարացու թոռնուհին էր։
1502 թվականի սեպտեմբերի 29-ին նա ամուսնացավ Հունգարիայի և Չեխիայի թագավոր Վլադիսլավ II-ի հետ՝ դառնալով նրա երրորդ կինը։ Ունեցել է երկու զավակ՝ Չեխիայի թագուհի Աննա Յագելոնան  և  Լյուդովիկոս II թագավորը։
Աննա դը Ֆուան մահացել է 1506 թվականի հուլիսի 26-ին և թաղված է Սեկեշֆեհերվարում։


== Ծանոթագրություններ ==


== Գրականություն ==
Anthony, Raoul: Identification et Etude des Ossements des Rois de Navarre inhumés dans la Cathédrale de Lescar, Paris, Masson, 1931
Kšír, Josef: K původu české královny Anny, Genealogické a heraldické listy (GaHL)  21, 40-47, Praha, 2001 URL: Ссылки
Macek, Josef: Tři ženy krále Vladislava, Praha, Mladá fronta, 1991


== Հղումներ ==
Josef Kšír: K původu české královny Anny Archived 2021-04-20 at the Wayback Machine.[1](չաշխատող հղում)[2](չաշխատող հղում)
Foundation for Medieval Genealogy/Navarre Kings Genealogy
Les Foix-Candale
Seigneurs de Grailly Généalogie
Foix-Grailly Généalogie
Foundation for Medieval Genealogy/Foix Genealogy
Euweb/Albret Genealogy
Euweb/Foix-Grailly Genealogy
Ամանորն Ավստրիայում

Ամանորն Ավստրիայում տոն։ Այն նշվում է դեկտեմբերի 31-ի գիշերվանից մինչև հունվարի 1-ը։ Տոնը Ավստրիայում առաջին անգամ նշվել է 1961 թվականին Ինոկենտիա III Պապի հրամանով։


== Տոնի նկարագրությունը ==
Նոր տարին Ավստրիայում կոչվում է Սուրբ Սիլվեստրի օր։ Այդ սրբի պատվին ավստրիացիները պատրաստում են դարչինով, շաքարավազով և կարմիր գինիով փունջ։ Կեսգիշերին հնչեցնում են շեփորներ և ամբողջ աշխարհին հայտնում, որ սկսվել է Նոր Տարին, իսկ տոնական հրավառության ձայներով վտարում են հին տարվա չար ոգիներին։


== Ամանորյա ընթրիք ==
Ավստրիացիների ամանորյա գլխավոր ճաշատեսակը կաթնակեր խոզուկն է, որը նոր տարվա հաջողության խորհրդանիշն է։ Որպեսզի հաջողությունը ուղեկցի ամբողջ տարին պետք է այդ ճաշատեսակից գոնե մեկ կտոր ճաշակել։ Սեղանը զարդարում են մարցիպանից, շոկոլադից և խմորից պատրաստված խոզուկներով։ «Երջանիկ ճաշատեսակներից» մեկն էլ կանաչ ոլոռն է։


== Խաղեր և ժամանց ==
Տոնական ժամանցի ձևերից մեկը հալած կապարով գուշակությունն է։ Կապարը հալեցնում, լցնում են սառը ջրի մեջ և ըստ այն տեսքի, որ ինքն ընդունում է, գուշակում են, թե ինչ է սպասվում տվյալ մարդուն նոր տարվա ընթացքում։ Վատ նախանշաններ են 13 թիվը և տարիքով կնոջ կերպարը։ Իսկ արևը և սուրծայր գլխարկը խորհրդանշում են ընտանիքի առողջությունն ու հարստությունը։
Իսկ ինչպես պատկերացնել Ավստրիան առանց երաժշտության և պարահանդեսի։ Տարիներ շարունակ դեկտեմբերի 31-ին և հունվարի 1-ին Վիեննական օպերայում բեմադրվում է Յոհան Շտրաուսի «Չղջիկ» օպերան։


== Նվերներ ==
Հունվարի 1-ի առավոտյան երեխաները շրջում են տներով, երգում և դրա փոխարեն ստանում են նվերներ՝ քաղցրավենիքի տեսքով։ Մարդիկ իրար նվիրում են փոքրիկ շոկոլադե կամ մարցիպանե հուշանվերներ՝ խոզուկների և ոսկե դրամների տեսքով։


== Տես նաև ==
Ամանոր
Ավստրիա


== Ծանոթագրություններ ==


== Արտաքին հղումներ ==
Ամանորը Ավստրիայում
Էնգիզ (Ջանիկի գավառ)

Էնգիզ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Պլպուլ Զարեհ

Պլպուլ Զարեհ (Պարոնյան Զարեհ Հակոբի, փետրվարի 14, 1891(1891-02-14), Ադափազար, Թուրքիա - փետրվարի 7, 1961(1961-02-07), Բուխարեստ, Ռումինիա), հայ բանաստեղծ, մանկավարժ։


== Կենսագրություն ==
Պլպուլ Զարեհը ծնվել է 1891 թվականին Ադաբազարում։ 1912 թ. ավարտել է Ադաբազարի կեդրոնական երկրորդական վարժարանը, երկար տարիներ դասավանդել տարբեր վայրերում, եղել որբանոցի, նախակրթարանի տնօրեն, Բուխարեստի «Հայ մշակույթի տան» վարչության քարտուղարը։ 1908 թվականից բանաստեղծություններով հանդես է եկել Կ․ Պոլսի «Գարուն» շաբաթաթերթում, «Երկիր», «Կոհակ» և այլ հանդեսներում, իսկ այնուհետև՝ ռումինահայ և սփյուռքահայ զանազան պարբերականներում։ Տպագրվել են նրա «Ընդվզում» (1912, արձակ տաղերգություն), «ճակատագրի փուշին վրա» (1927), «Բաժակ մը երգ» (1941) բանաստեղծությունների գրքերը, «Մեր ժամուն սուրբերը» (1946, Բուխարեստի «Հայ մշակույթի տան» Անահիտ Սահակյան գրական մրցանակ) նովելը, «Ծաղկեփունջ» (1956) ժողովածուն։ Պլպուլի քնարական գործերի հիմնական թեման մարդասիրությունն է, հայրենասիրությունը։
Մահացել է 1961 թվականի փետրվարի 7-ին Բուխարեստում։


== Ծանոթագրություններ ==
Էլեկտրական սինապս

Էլեկտրական սինապս, սինապսի տեսակ, հանդիպում է անողնաշարավորների և ողնաշարավորների մոտ, սակայն առավել լավ ուսումնասիրված են առաջինների մոտ։ 
Էլեկտրական սինապսներում ազդանշանի հաղորդումն իրականացվում է երկու բջիջների միջև առաջացող տեղային հոսանքների միջոցով՝ էլեկտրական եղանակով։ Էլեկտրական սինապսները բացահայտվել են Ջոն Էկկլսի կողմից 1961 թ.-ին։ Առավել շատ տարածված են ցածրակարգ օրգանիզմների մոտ։
Բարձրակարգ կենդանիների մոտ գերակշռում են քիմիական սինապսները, չնայած սաղմնային զարգացման շրջանում էլեկտրական սինապսների քանակն ավելի շատ է, քան հետծննդյան շրջանում։ Էլեկտրական սինապսները հիմնականում հանդիպում են կենտրոնական նյարդային համակարգի կառույցներում, սրտամկանում (կարդիոմիոցիտների նեքսուսներ), հարթ մկաններում։


== Առանձնահատկություններ ==
Ունեն նեղ սինապսային ճեղք (2-5 նմ)։ Հաղորդումը փոխանցում են հիմնականում երկկողմանի, ի տարբերություն քիմիական սինապսների՝ չունեն միջնորդանյութեր։ Նրանք չունեն սինապսային ուշացում, հիմնականում դրդող են, ունեն բարձր շարժունություն և գրեթե չեն հոգնում։ Էլեկտրական սինապսներում բացակայում է ռիթմի փոխակերպումը, որը բնորոշ էր քիմիական սինապսներին։
Որոշ անողնաշարավորների մոտ հայտնաբերվել են միակողմանի հաղորդմամբ էլեկտրական սինապսներ։
Նախասինապսային և հետսինապսային թաղանթները միացված են յուրահատուկ սպիտակուցային անցուղիներով, որոնց քանակը մեկ սինապսում կարող է հասնել մի քանի հարյուրի։ Այս անցուղիները թափանցելի են ոչ միայն իոնների, այլև նյութափոխանակության որոշ ցածրամոլեկուլային նյութերի նկատմամբ էլ։


== Աշխատանքի սկզբունք ==
Էլեկտրական սինապսներում գործողության պոտենցիալը նախասինապսային թաղանթից անմիջականորեն փոխանցվում է հետսինապսային թաղանթ։ Դրան նպաստում են նեղ սինապսային ճեղքը, նախա- և հետսինապսային թաղանթները միացնող 2 նմ տրամագծով մի քանի հարյուր սպիտակուցային անցուղիները և վերոհիշյալ թաղանթների ցածր տեսակարար դիմադրությունը։
Էլեկտրական սինապսներում հետսինապսային դրդման աղբյուրը նախասինապսային թաղանթի գործողության պոտենցիալն է։
Էլեկտրական սինապսներում հաղորդման ժամանակ նախա- և հետսինապսային թաղանթների միջև առաջանում են տեղային հոսանքներ, որոնք նախասինապսային թաղանթում ունեն մուտքային, իսկ հետսինապսային թաղանթի վրա՝ ելքային ուղղություն։ Նախասինապսային թաղանթում դրդման առաջացման դեպքում սպիտակուցային անցուղիներով կատարվում է դրական լիցքավորված իոնների տեղափոխում դեպի հետսինապսային բջիջ։ Երբ հետսինապսային բջջի գումարային ապաբևեռացումը հասնում է շեմքային մակարդակին, այստեղ ևս առաջանում է գործողության պոտենցիալ։
Եթե քիմիական սինապսներում իոնային հոսանքներն ավարտվում էին նախասինապսային թաղանթում և վերածվում քիմիական ազդակների, ապա էլեկտրական սինապսներում իոնային հոսանքները նախասինապսային թաղանթից անցնում են հետսինապսային թաղանթ և առաջացնում գործողության պոտենցիալ։


== Ծանոթագրություններ ==


== Արտաքին հղումներ ==
Electrical Synapses
The ionic mechanism of postsynaptic inhibition
Electrical synapses: a dynamic signaling system that shapes the activity of neuronal networks
ELECTRICAL SYNPASE TUTORIAL
Introduction to Synapse
Synapse
Մեե-Կիոկյուլա

Մեե-Կիոկյուլա (էստ․՝ Mäe-Kõoküla), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալեքսանդր Գերասիմով (այլ կիրառումներ)

Ալեքսանդր Գերասիմով անուն-ազգանունը կարող է վերաբերել հետևյալ անձանց.

Ալեքսանդր Գերասիմով, ռուս խորհրդային երկրաբան։
Ալեքսանդր Գերասիմով, ռուս վոլեյբոլիստ։
Տորգասկա (խուտոր, Իշիմբայսկի շրջան)

Տորգասկա (ռուս.՝ Торгаска, բաշկիրերեն՝ Торғаҫ), խուտոր Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը վերջին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիժնի Կարաբուտ

Նիժնի Կարաբուտ (ռուս.՝ Нижний Карабут), գյուղ Ռուսաստանի Վորոնեժի մարզի Ռոսոշանսկի շրջանի կազմում։
Բնակչությունը 2005 թվականին գրանցված տվյալներով կազմում էր 485 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրանիտի

Գրանիտի (իտալերեն՝ Graniti), կոմունա Իտալիայում՝ Սիցիլիա մարզի Մեսինա գավառում։
Բնակչությունը կազմում է 1551 մարդ, բնակչության խտությունը կազմում է 172 մարդ/կմ²։ Զբաղեցնում է 9 կմ² տարածք։ Փոստային ինդեքսն է՝ 98036։ Հեռախոսային կոդը՝ 0942։


== Արտաքին հղումներ ==
http://www.comune.graniti.me.it/ Archived 2015-05-27 at the Wayback Machine.
Չելլո կամավորական ջոկատ

«Չելլո» կամավորական-հետախուզական ջոկատ։ Կազմավորվել է 1992 թվականի վերջին Երևանում՝ «Մեծն Մուրադ» ջոկատից առանձնացված, տարբեր երկրների բանակներում ծառայած, բազմաթիվ լեզուների, զենք-զինամթերքի տարբեր տեսակների գործածությանը տիրապետող կամավորականներից։ Կոչվել է 19-րդ դարի ազգային-ազատագրական շարժման գործիչ Չելլոյի (1870-1893) անունով։ 1992-1994 թվականներին կատարել է հատուկ հանձնարարություններ (հետախուզություն, հակահետախուզություն և այլն)։ Զինադադարից հետո հետո ջոկատի ազատամարտիկների մեծ մասը ծառայում է ՀՀ ԶՈՒ-ում։
Ջոկատի հրամանատարն է եղել Հ. Գյուզելյանը։